text:
Enya
Enya, kual su nòmber mes ta Eithne Ní Bhraonáin, Nase dia 17 di Mei 1961. Enya ta e kantante ku ta kanta solo di Repúblika di Irlanda. E ta un di e musikantenan ku ta mas konosí na Irlanda i ku ta bende mas tantu. Komo un grupo musikal, Enya ta un kolaborashon entre tres persona: Enya mes, kual ta kompositá i kanta e kantikanan; Nicky Ryan, kual ta produsí e álbùmnan, i Roma Ryan, kual ta skibi e lírikonan den vários idioma. Enya ta un transkripshon kon Eithne ta wòrdu pronunsiá den su Irlandes nativo. Enya ta un di e hende muhénan artista ku ta bende mas tantu den historia, i tabata un di e artistanan hende muhé ku a bende mas tantu na añanan 2001 i 2002. E la wòrdu pone na di 12 lugá den rango di e hende muhénan artista ku a bende mas tantu na mundu den 2006.
Enya a nase na Gweedore, County Donegal, na Irlanda na 1961 den un famia musikal. E ta e di kuater yu mas yòn den nan nuebe rumannan. Su tata - i mama grandi tabata toka den un banda rònt Irlanda, su tata tabata lider di un banda ku yama Slieve Foy Band, i su mama tabata toka den un banda di baile i despues tabata duna lès di muzik na e skol yamá Gweedore Comprehensive School. Enya tin kuater ruman hòmber i kuater ruman muhé, diferente di nan tabata forma parti di e banda ku yama An Clann As Dobhair na anja 1968. Nan a kambia e nòmber di e banda pa Clannad despues den añanan 1970.
Na anja 1980, Enya a djòin Clannad, e banda tabata konsisti di su ohochinan ku yama Máire (Moya), Pól i Ciarán I su tionan ohochi ku yama Noel i Padraig Duggan. Eithne tabata toka keyboard i tabata kanta komo di dos stèm etcetera riba nan álbùmnan Crann Úll (1980) i Fuaim (1982). Na anja 1982, djis despues prome ku Clannad a bira famoso pa “Theme From Harry’s Game”, e produktor i mènedjer Nicky Ryan a bandoná e grupo i Enya a djòin e pa start un karera komo kantante solo.
Enya a nase na Gweedore, County Donegal, na Irlanda na 1961 den un famia musikal. E ta e di kuater yu mas yòn den nan nuebe rumannan. Su tata - i mama grandi tabata toka den un banda rònt Irlanda, su tata tabata lider di un banda ku yama Slieve Foy Band, i su mama tabata toka den un banda di baile i despues tabata duna lès di muzik na e skol yamá Gweedore Comprehensive School. Enya tin kuater ruman hòmber i kuater ruman muhé, diferente di nan tabata forma parti di e banda ku yama An Clann As Dobhair na anja 1968. Nan a kambia e nòmber di e banda pa Clannad despues den añanan 1970.
Na anja 1980, Enya a djòin Clannad, e banda tabata konsisti di su ohochinan ku yama Máire (Moya), Pól i Ciarán I su tionan ohochi ku yama Noel i Padraig Duggan. Eithne tabata toka keyboard i tabata kanta komo di dos stèm etcetera riba nan álbùmnan Crann Úll (1980) i Fuaim (1982). Na anja 1982, djis despues prome ku Clannad a bira famoso pa “Theme From Harry’s Game”, e produktor i mènedjer Nicky Ryan a bandoná e grupo i Enya a djòin e pa start un karera komo kantante solo.
This is an excerpt from the article Enya from the Wikipedia free encyclopedia. A list of authors is available at Wikipedia.


c: text/html

text: Diabierna anochi pa mas o menos 7:45 Polis ta bay cu urgencia dilanti Anytime Bar Restaurant situa na Paradera. E caminda su dilanti bay zuid, un cabayero ta wordo haya benta banda di caminda. E tabata bisto cu auto a dal e. Mes ora Polis ta pidi pa Ambulance cu urgencia, mirando cu e tin hopi sla na cabes. E area ta wordo sera y specialista di trafico y tambe departamento technico ta wordo pidi. Ambulance ta yega na e sitio y hopi lihe ta transporta e homber cu urgencia pa Hospitaal. E cabayero aki no ta prome biaha cu auto a yega di dal e, unicamente cu e biaha aki si e ta mustra hopi grave.

robotstxt: allowed

filter: keep


text:
Kiwanis Palm Beach Aruba a hasi entrega ayera di e uniformnan nobo na e peloteronan di Giants Baseball Organization cu ta biahando pa Orlando 5 di Juli próximo pa participa den e “Disney International Salute to Baseball”.
E torneo organisa pa Disney y ESPN lo tuma lugar July 6-12 na e ESPN wide world of Sports complex na Orlando y ta conta cu participación di varios país entre otro Santo Domingo, Puerto Rico, Panama y Merca.
E uniform di Giants Travel team a wordo bautisa pa Board member di Kiwanis Randolph Ruiz y e Madrina di Giants Baseball Organization Genesis Maduro den presencia di miembronan di Kiwanis y mayornan durante un atardi masha ameno na e cede di Kiwanis Palm Beach Aruba cu ta keda den Neptali Henriquez park.
E uniformnan a wordo reparti na e muchanan pa e miembronan di Kiwanis Palm Beach Aruba cu tawata presente. E muchanan cu a hanja uniform y lo bay representa Aruba na e campeonato ta Jean-Carlos Sjiem fat, Jayden Pietersz, Frangemario (Akeem) Angela, Genard Deluvia, Jaden Kock, Generiq Maduro, Genevan Maduro, Jayrick Werleman, Michel Corniel, Zidane Gomez, Sergio Tromp, Rendrich Tromp, y bat boy Kyan Pietersz cu lo wordo acompanja pa coachnan Ryan Maduro, Giovanni Pietersz, Jeffrey Werleman y Carlos Sjiem fat.
A hiba palabra Board member di Kiwanis Jurgen Benschop cu a desea e muchanan hopi éxito na Orlando y tambe President di Giants Baseball Organization Benjamin Francees cu agradici Kiwanis Palm Beach Aruba pa nan aporte na e team di 7-8 di Aruba Giants Baseball Organization.
E muchanan di Giants di edad 7 y 8 ta hopi entusiasma cu e oportunidad di por bay representa Aruba den exterior y ta hopi agredicido na Kiwanis Palm Beach Aruba cu a juda cu e uniform nobo.


text:
Miyones di hende den mas cu 135 pais rond mundo lo uni pa celebra y contempla e planeta door di paga tur luz pa un ora specifico – ‘earth hour’ riba diasabra, 31 di maart, 2012 di 8.30 pm pa 9.30 pm.
Door di participa den e evento global di ‘paga luz’ bo ta compromete bo mes na tuma un accion personal cu ta beneficia e planeta. AHATA su Comision di Medio Ambiente ta preocupa pa e futuro di Aruba y nos planeta y ta determina pa participa den e “Earth Hour”. E obhetivo principal ta pa encurasha individualnan, companianan, gobierno y organisacionnan no-gubernamental pa participa den e evento global aki. Door di paga tur luz cu no ta esencial durante ‘earth hour 2012’, lo bo yuda pa ta un ehempel y contribui na por ehempel, produci menos polucion riba nos planeta Tera.
Earth Hour tambe ta motiva hende pa tene discusionnan riba diferente topico pa nos medio ambiente entre otro diferente maneranan cu comunidad por tuma accion pa yuda soluciona asuntonan y retonan den nos medio ambiente.
E “Earth Hour 2011” tawata esun di mas grandi durante e 5 añanan cu esaki a wordo organisa. Di e forma aki por verifica cu esaki ta e accion boluntario di mas grandi cu ta wordo organisa pa nos medio ambiente. 5251 ciudad y mas di 135 pais y teritorionan den tur 7 continente a participa durante e “earth hour”.
Earth Hour a cuminsa como un iniciativa di un ciudad so – na Sydney, Australia – na aña 2007 y desde e aña ey esaki a crece y bira un movimiento global na unda un cantidad grandisimo di persona den tur continente ta paga nan luz, creando historia como e miho accion na mundo.
Algun di e structuranan di mas maraviyoso, famoso y creacionnan natural, incluyendo e ‘Eiffel Toren’, e ‘Verboden Stad’ na China, ‘Tafelberg’, e ‘Grote Piramide’ di Egipto, ‘Buckingham Palace’, e estatua di Cristo na Brazil, e ‘Niagara y Victoria Falls’, ‘Empire State Building’, ‘Sydney Opera House’ y otro mas ta bay den scuridad pa apoya e iniciativa y ta un simbolo global sosteniendo e accion pa medio ambiente y nos planeta.
Filipina, cual ta un participante hopi activo di e “earth hour” a experencia un “earth hour” prematuro na 2011 na momento cu interupcion di coriente a tuma luga accidentalmente. E Metro di Manila y di e provincianan cercano a keda totalmente den scuridad. No obstante, despues cu e coriente a wordo reinstala, mayoria di e edificio, centro comercial y areanan residencial na Metro Manila y mayoria di e provincianan a continua cu nan luznan paga. Varios canalnan di television tambe a participa door di para nan transmisionnan pa un ora completo.
Earth Hour 2012 lo bay ta mas grandi e aña aki. E ta un yamada global pa tuma accion di parti di tur individual, compania y comunidad rond mundo, pa tuma responsabilidad pa e impacto ambiental y pa tuma parti den un comunidad internacional cu tin un compromiso den liderazgo pa cu e cambionan ambiental.
Accionnan ya a wordo comparti den diferente organisacionnan di e plataforma di ‘Earth Hour’. Esaki ta inclui: programanan di reciclahe, promociona canamento y core bicicleta, planta mata, reemplasa luznan regular cu LED, paga luznan durante lunch na oficina, haci ‘Earth Hour’ cada luna, y restaurantnan cu ta opta pa cumpra fruta y berduranan cu ta den temporada so y tambe pa pone restonan di esaki na 100% compuesto.
AHATA su Comision di Medio Ambiente ta sigur cu si cada ciudadano Arubano paga aunke sea un luz den su hogar ya caba e lo haci un gran contribucion na nos medio ambiente, imagina si henter Aruba paga nan luznan durante e ora aki y nos uni cu nos bisiñanan y asina intercambia e ideanan tocante con nos por aporta na un miho medio ambiente, no solamente pa nos, pero tambe pa nos generacionnan di futuro.
AHATA su Comision di Medio Ambiente tambe ta uni su mes y ta invita comunidad pa ta presente diasabra 31 di maart na Fort Zoutman for di 8:30 pm pa 9:30 pm, unda cu un cantidad grandi di nos comunidad lo t’ey pa reflexiona y contribui na e momento simbolico aki, como paga tur luz y yuda na un miho medio ambiente.
Pa mas informacion y miho sentido di loke ta e Earth Hour 2012, mira e video na www.youtube.com/earthhour .Tambe por subi riba www.earthhour.org na unda tin diferente herment cu por uza manera ‘traha bo mesun lanterna’ y icons pa social media y otro downloads pa encurasha y informa otro.
Un biaha mas nos ta pidi henter Aruba pa ban contribui cu e causa husto aki y paga tur luz diasabra 31 di maart di 8.30 pm pa 9.30 pm.


text:
Beatrix di Hulanda
Beatrix Wilhelmina Armgard (Baarn, 31 di januari 1938) ta Prinses van Oranje-Nassau y Prinses van Lippe-Biesterfeld, for di 30 di april 1980 ta goberna Reino Hulandes.
Nacimento y batisamento[editá | edit source]
Den juni 1937 Reina Juliana a haci un palabra di danki na pueblo di Amsterdam su prome embraso publico: Nooit had iets mij kunnen weerhouden alle delen van het programma mee te maken, waren het niet op zich verheugende gezondheidsredenen geweest, die u zeker wilt verstaan en billijken. Tur hende tawata masha encanta cu e noticia, e famia real tawata consisti riba e momentonan ey Reina Wilhelmina, Princes Juliana y su casa Prins Bernhard. E embraso no tawatin complicacion. Fin di november 1937 papa Bernhard a bots cu Diemen cu un velocidad halto riba caminda di santo. El a wordo hiba hospital, unda Juliana tambe a bay. Na e tempo ey e caso tawata mustra serio (e.o. un fractura di cabes y un conmocion di cerebro), pero den tempo cortico despues di Aña Nobo ya nan tawata na cas, Paleis Soestdijk.
Riba 31 di januari 1938 Beatrix a nace riba Paleis Soestdijk como un di e yiu mayo di Princes Juliana y Prins Bernhard. Via boletin oficial a wordo informa cu nan yiu a nace riba dialuna mainta 9.47 (ora). E noticia a plama masha lihe via radio. E siguiente dia na Paleis Soestdijk a registra e nacimento door di e tata den presencia di minister-president Colijn.
La Reina tabata kasa ku Principe Claus (1926)


text:
Tecniconan di N.V. Elmar a reacciona mesora
Diahuebs pa mas o menos 6:30pm coriente a bay den algun bario den e districto di Paradera. Tecniconan di N.V. Elmar a reacciona mesora riba e yamadanan y den corto tempo a descubri un “storing” den e “hoogspanninglijn”. A tuma nota cu un fli a bay pega den e kabelnan cu consecuencia cu e sistema a nota un fayo y pa siguridad a desconecta suministro di coriente den forma automatico.
No obstante cu ta dia liber, tecniconan atento di N.V. Elmar a sali mesora pa busca e fayo. Den menos di dos ora a logra descubri e fayo, drech’e y reconecta suministro normal di coriente.
N.V. Elmar ta corda amantenan di hisa fli, pa tene cuenta cu e kabelnan di coriente. Ta conseha tur hende pa hisa fli riba terenonan bashi, pa evita cu e fli ta bay pega den kabelnan di coriente cu consecuencia cu coriente por bay den e area.


text:
Diadomingo atardi ta scucha un sonido masha duro mes na altura di Ex Winston Veld. Mes ora Polis nan ta ser manda cu urgencia pa e sitio. Tabata trata di un accidente basta serio , entre un Pick Up y un Dae Woo Racer. Segun un testigo , e Dae Woo tabata bayendo zuid cu velocidad hopi halto. Na e momento ey e Pick Up Mitsubishi tabata subi caminda di e parkeer plaats di Ex Winston Veld. Ey nan e impacto fuerte tabata. Den e pick up nos a compronde cu tabata tin un homber y dos mucha. E homber a keda mas tanto herida. Un otro pick up eybanda lo a saka e mucha nan y pone nan sinta den su auto. Asina ey mustrando cu ta tres auto envolvi , locual no tabata e caso. Brandweer y varios unidad di Ambulance a cuminsa jega na e sitio pa cuminsa atende esnan herida. Asina Brandweer a sake e chauffeur di e Dae Woo , y Ambulance ta hibe cu urgencia pa Hospitaal. Asina esnan mas grave tabata ser atendi y transporta pa Hospitaal. Specialista di Trafico tambe a jega na e sitio pa cuminsa un investigacion. Caminda a keda sera pa investigacion te algo prome cu 8′or di anochi. Asina nos por wak cu velocidad halto a hunga e rol primordial den e accidente aki. Marca nan di brake tabata indica esey tambe.
Accidente serio ta laga varios herido atras na altura di Ex Winston Veld
Diadomingo atardi ta scucha un sonido masha duro mes na altura di Ex Winston Veld. Mes ora Polis nan ta ser manda cu urgencia pa e sitio. Tabata trata di un accidente basta serio , entre un Pick Up y un Dae Woo Racer. Segun un testigo , e Dae Woo tabata bayendo zuid cu velocidad hopi halto. Na e momento ey e Pick Up Mitsubishi tabata subi caminda di e parkeer plaats di Ex Winston Veld. Ey nan e impacto fuerte tabata. Den e pick up nos a compronde cu tabata tin un homber y dos mucha. E homber a keda mas tanto herida. Un otro pick up eybanda lo a saka e mucha nan y pone nan sinta den su auto. Asina ey mustrando cu ta tres auto envolvi , locual no tabata e caso. Brandweer y varios unidad di Ambulance a cuminsa jega na e sitio pa cuminsa atende esnan herida. Asina Brandweer a sake e chauffeur di e Dae Woo , y Ambulance ta hibe cu urgencia pa Hospitaal. Asina esnan mas grave tabata ser atendi y transporta pa Hospitaal. Specialista di Trafico tambe a jega na e sitio pa cuminsa un investigacion. Caminda a keda sera pa investigacion te algo prome cu 8′or di anochi. Asina nos por wak cu velocidad halto a hunga e rol primordial den e accidente aki. Marca nan di brake tabata indica esey tambe.


text:
Lider di Partido MEP Evelyn Wever-Croes ainda no por compronde ta con por tin ministernan asina iresponsabel. E ta referi aki na minister encarga cu enseñansa. "E problematica di asbest no ta algo cu a cuminsa awor. Esaki ta di tres incidente grave cu asbest den apenas dos anja, y ainda Minister Dowers no a sinja su les.Read more...
Despues cu aña escolar a habri na un manera masha turbulento pa algun scol secundario, candidata #12 di partido MEP y maestra di scol pa 20 aña caba, a bishita Colegio San Nicolas. El a ser ricibi man habri door di rector Fingal y su team. Señor Fingal a splica na placa chikito con districto di San Nicolas, awe por ta orguyoso di tin su propio scol pa HAVO/VWO cu no ta forma parti di Colegio Arubano mas. E aña aki nan lo tin nan prome grupo di alumnonan cu ta bay haci examen den HAVO 5.Read more...
Esnan cu awor ta cuminsa pone nan atencion riba eleccion, Gobierno y politica, lo por sinti cu nan no ta capta kico tur ta wordo bisa. Tin cu lo pensa cu nan no por discuti riba cierto topiconan, pasobra nan no ta ‘studia’. Campañando cas pa cas den diferente districto, mi a topa varios hende cu e argumentonan aki. Y esey, locual ami ta sinti, ta e problema mas grandi den nos pueblo. Tin un grupo grandi cu no ta ser lanta cu e pensamento cu nan tin e poder pa yuda nan mes.Read more...
Dia 27 di September venidero nos tur tin e oportunidad di haci uso di nos derecho estatal di deposita nos voto riba e partido of persona cu tin nos confiansa. Pa esnan cu ta bay vota pa prome biaha, en particular nos hobennan, e decision lo mester wordo guia door di nan mesun vision pa futuro di nos dushi Aruba. Como tata y politico hoben mi kier conseha tur esnan cu ta den e grupo aki pa refleha y haci un analisis profundo y obhetivo di e situacion actual na Aruba.Read more...
Esey ta un dicho cu ami mes a bin cu n’e, pasobra asina cos ta di berdad. Mescos cu bo no mester ta un cantante pa ripara si e mike ta funciona y bo no mester ta un carpinte, pa por weita si e mesa ta bon traha. Nos como un pueblo mester realisa cu bo no mester ta un experto den economia of un minister of candidato riba un lista politica pa por reconoce si cos ta bay bon of malo den bo bario, den bo districto of bo pais.Read more...
Ora nos di Movimiento Electoral di Pueblo bisa cu nos merece mihor, esaki ta un berdad. Aña escolar 2013-2014 a habri cu su retonan grandi. Pa cuminsa hopi mayor mester haci lo maximo esfuerso pa nan yiunan por a bay scol. Hopi di nan mester a traha oranan largo, hunga sam, fia p’asina nan yiunan por a bay scol, mirando cu educacion ta e vehiculo primordial pa por mehora e calidad di bida di nan yiunan. Pesey prome cu mi sigui mi kier a felicita mayornan pa nan esfuerso haci pa nan yiunan.Read more...
Candidatonan Xiomara Ruiz-Maduro y Guilfred Besaril hunto cu lider di MEP Evelyn Wever-Croes a tene un conferencia di prensa dilanti Colegio Arubano e siman aki. E tema central tabata enseñansa. Lider di MEP a recorda tur hende riba e promesanan falso di Mike Eman hustamente 4 anja pasa.Read more...
Ta di lamenta cu Aruba a perde e wega di baseball den fin di siman, pero sinembargo nos por ta orguyoso di nos team. Locual pueblo lo mester pone atencion na dje, ta cu atrobe, den porta di eleccion, nos Gobierno ta purba pasa un fastball pa nos den e ball park cu ta nos districto San Nicolas!Read more...
Enseñansa di calidad, bon gobernacion y finanzas publico saludabel no tin prioridad. Recientemente Minister President di Hulanda, Sr Rutte, tabata di bishita na Aruba y a declara cu e bon cooperacion den Reino ta wordo logra solamente si nos Pais por conta cu enseñansa di calidad, bon gobernacion y un finanzas publico saludabel y manehabel. Riba tur e puntonan aki nos Pais ta fayando, ya cu na man di Gabinete Eman enseñansa di calidad, bon gobernacion y finanzas publico saludabel no tin prioridad.Read more...


text:
Tumba ta un tipo di musika y baile ku ta wordu toka na Aruba, Boneiru y Korsou. Tumba por wordu konsidera komo e musika mas original di e islanan ABC. Sinembargo e origen di tumba ta klaramente afrikano. E nomber tumba ta origna di kultura Bantu na (Kongo), Afrika.
Awendia, prinsipalmente na Korsou y Boneiru, tumba ta hopi popular den temporada di Karnaval y ta e musika di Karnaval. Na tur e tres islanan ABC tin un festival grandi di tumba den temporada di karnaval.
Tumba y tambu tin probalmente e mes un origen. Tantu tumba komo tambu ta wordo skibi den 2/4 maat. Antes tabata kompone hopi tumba instrumental. Por menshona tumbanan di antes manera: Gerry Palm, Rudolf Palm y Janchi Boskaljon na Korsou y mas resien na Aruba Rufo Wever y Padu Lampe. Di e tempu moderno Anselmo "Boy Dap" ta wordu konsidera komo e "Tata di Tumba". Otro kompositornan grandi di tumba di e epoka moderno ta entro otro Rignald Recordino (Doble R).


text:
Aruba Airport Authority a yama nan bon bini
Cu 15 vuelo pa siman for di 3 diferente destinacion
E compania Southwest Airlines a inicia cu vuelonan regular pa Aeropuerto Internacional Reina Beatrix di Aruba, saliendo for di tres ciudad di Merca, for di Baltimore, Atlanta y Orlando. “Cu esaki nos ta premira un aumento di mas cu 40% den e vuelonan cu nos a conoce di Air Tran te cu awor”, asina Peter Steinmetz, C.E.O di Aruba Airport Authority a duna di conoce na yegada di e vuelo inaugural diamars merdia.
Yegada di e prome vuelo di Southwest Airlines ta marca un caminda largo di negosacion y preparacion di parti di Aruba Airport Authority, cu a sigui henter e fusion entre Air Tran y Southwest masha di cerca. Asina cu e companianan a “merge”, mesora a bira conoci cu Southwest Airlines lo tuma tur e vuelonan internacional di Air Tran over.
“Nos mester a mira esaki como un oportunidad y nos a bay nan tras. No solamente nos a logra mantene e vuelonan, sino a percura pa mas vuelo tambe, cu mas opcion di conexion y atraendo mas pasahero di otro destinacionnan”, asina Peter Steinmetz a enfatisa. E ta convenci cu Southwest Airlines sin duda lo percura pa mas turista pa nos isla y cu lo duna pasaheronan for di Aruba mas opcion pa haci conexion. No por kita afor cu Southwest Airlines ta e aeroliña domestico di mas grandi na Merca, pues cu hopi vuelo diario pa diferente destinacion.
Na momento cu Southwest Airlines y Air Tran a “merge” cu otro, e dos aerolineanan hunto a amplia nan horizonte pa mas di 100 miyon cliente. Southwest mes a crece durante cuater decada di servicio rendabel di transporte. Nan ta transporta mas pasahero cada dia for di Merca cu cualkier otro aerolinea. Y awor a inicia cu nan proximo capitulo cu ta Bags Fly for Free and No Ticket change Fees, loke ta caracteristica di e linea aereo.
Tur cliente riba e vuelonan inaugural y vuelo internacional di e aerolinea di Baltimore/Washington, Atlanta y Orlando a celebra hunto cu empleadonan cu balanan di beach conmemorativo y snorkel.
Biaheronan cu a biaha pa Aruba a ricibi slofnan conmemorativo y Frisbees di Aruba Airport Authority y tambe di Aruba Tourism Authority.
E celebracion local y original cu a tuma luga na Aeropuerto Reina Beatrix a encera palabranan di Bon Bini di varios invitado y specialmente di e C.E.O. di Aruba Airport Authority, esta Peter Steinmetz. “Nos ta convenci cu Southwest Airlines lo percura pa duna nos un miho entrada den e region midwest”, segun e C.E.O. di Aruba Airport Authority.
“Nos ta desea e aerolinea hopi exito cu su vuelonan pa Aruba. Nos ta convenci cu e demanda lo sigui halto y cu pronto nos lo yama bon bini na vuelo nan adicional pa nos isla”, asina Peter Steinmetz a bisa na final di su discurso na e invitadonan presente pa celebra e prome vuelo internacional di Southwest Airlines, anto precisamente pa Aruba!


text:
CAPITULO DIESCUATER
Con pa Haci Bo Bida di Famia Felis
Kico ta necesario pa ser un bon esposo?
Con un hende mohe por cumpli cu su papel di esposa cu exito?
Kico ser un mayor excelente ta encera?
Con yiunan por yuda haci e bida di famia felis?
YEHOVA DIOS kier pa bo bida di famia ta felis. Su Palabra, Bijbel, ta duna guia y instruccion pa cada miembro di famia, y ta describi e papel cu Dios a asigna na cada un di nan. Ora cu miembronan di famia ta cumpli cu nan papel na harmonia cu e conseho di Dios, e resultadonan ta duna gran satisfaccion. Hesus a bisa: “Bendiciona ta esnan cu ta tende e palabra di Dios, y ta ward’e.”—Lucas 11:28.
2 Felicidad den famia ta depende principalmente di si nos ta reconoce cu e areglo di famia ta origina di Yehova, esun cu Hesus a yama “Nos Tata.” (Mateo 6:9) Tur famia na mundo ta existi debi na nos Tata celestial, y e sigur sa kico ta haci famianan felis. (Efesionan 3:14, 15) Pues anto, kico Bijbel ta siña tocante e papel di cada miembro di famia?
E AREGLO DI FAMIA TA ORIGINA DI DIOS
3 Yehova a crea e prome hendenan, Adam cu Eva, y a trece nan hunto como esposo y esposa. El a pone nan den un cas bunita, un paradijs riba tera—e hofi di Eden—y a bisa nan pa haya yiu. Yehova a bisa: “Sea fructifero y multiplica, y yena e tera.” (Genesis 1:26-28; 2:18, 21-24) Esaki no ta djis un cuenta of fantasia, pasobra Hesus a mustra cu loke Genesis ta bisa tocante e comienso di bida di famia ta berdad. (Mateo 19:4, 5) Aunke nos ta confronta hopi problema y e bida djawe no ta segun Dios su proposito, laga nos wak dicon felicidad den famia toch ta posibel.
4 Cada miembro di famia por yuda haci e bida di famia felis door di imita Dios den mustra amor. (Efesionan 5:1, 2) Pero con nos por imita Dios si ni sikiera nos por mir’e? Nos por sa con Yehova ta actua pasobra el a manda su Yiu unigenito for di shelo bin na tera. (Huan 1:14, 18) Ora cu e Yiu aki, Hesucristo, tawata riba tera, el a imita su Tata celestial asina bon, cu mira y tende Hesus tawata mescos cu ser den compania di Yehova y tend’e. (Huan 14:9) Pesei, door di siña tocante e amor cu Hesus a demostra y sigui su ehempel, cada un di nos por yuda haci e bida di famia mas felis.
UN EHEMPEL PA ESPOSONAN
5 Bijbel ta bisa cu esposonan mester trata nan esposa den e mesun manera cu Hesus ta trata su disipelnan. Considera e siguiente instruccion di Bijbel: “Esposonan, stima boso esposa, mescos cu Cristo tambe a stima e iglesia y a entrega su mes p’e …Asina esposonan tambe mester stima nan esposa manera nan mes curpa. Esun cu ta stima su esposa ta stima su mes; pasobra nunca ni un hende no a odia su mes carni, ma ta aliment’e y ta cuid’e, mescos cu Cristo tambe ta haci cu e iglesia.”—Efesionan 5:23, 25-29.
6 Hesus su amor pa su iglesia of congregacion di disipelnan ta un ehempel perfecto pa esposonan. Hesus “a stima nan te na fin”, sacrificando su bida pa nan, apesar cu nan tawata imperfecto. (Huan 13:1; 15:13) Asina tambe Bijbel ta urgi esposonan: “Stima boso esposanan, y no sea amarga contra nan.” (Colosensenan 3:19) Kico lo yuda un esposo aplica e conseho ei, specialmente si su casa de bes en cuando no ta actua prudente? E esposo mester corda cu e tambe ta comete eror y alabes corda riba loke e mester haci pa haya pordon di Dios. Kico e mester haci? E mester pordona hende cu peca contra dje, y esei ta inclui su esposa. Claro cu e esposa lo tin cu haci mescos. (Mateo 6:12, 14, 15) Bo ta mira dicon algun hende a yega di bisa cu un matrimonio exitoso ta e union di dos persona cu ta bon den pordona?
7 Ta bon tambe pa esposonan tuma nota cu Hesus semper a mustra consideracion na su disipelnan. El a tene cuenta cu nan limitacionnan y necesidadnan fisico. Por ehempel, ora nan tawata cansa el a bisa nan: “Ban cu mi, boso so, na un luga solitario y sosega un rato.” (Marco 6:30-32) Esposanan tambe ta merece pa consideracion wordo mustra na nan. Bijbel ta describi esposa como “un vaso mas delicado”, y ta manda esposonan pa duna nan “honor.” Dicon? Pasobra tanto esposo como esposa ta participa den e fabor inmereci of “gracia di bida.” (1 Pedro 3:7) Esposonan mester corda cu loke ta haci un hende precioso den bista di Dios ta fieldad, y no e echo cu un persona ta homber of mohe.—Salmo 101:6.
8 Bijbel ta bisa cu un esposo “cu ta stima su esposa ta stima su mes.” Esei ta asina pasobra manera Hesus a indica, un homber cu su casa “no ta dos mas, sino un carni.” (Mateo 19:6) Pues nan interes sexual mester keda limita entre nan dos so. (Proverbionan 5:15-21; Hebreonan 13:4) Nan por haci esaki si nan pone como nan meta pa satisface e necesidad di otro en bes di solamente nan propio necesidad. (1 Corintionan 7:3-5) Ta bon pa tuma nota di e recordatorio: “Nunca ni un hende no a odia su mes carni, ma ta aliment’e y ta cuid’e.” Esposonan tin cu stima nan esposa mescos cu nan ta stima nan mes, cordando cu nan tin cu duna cuenta na nan propio cabes, Hesucristo.—Efesionan 5:29; 1 Corintionan 11:3.
9 Apostel Pablo a papia di e ‘tierno cariño cu Cristo Hesus tin.’ (Filipensenan 1:8, NW) Hesus su ternura tawata un cualidad refrescante, un cualidad atractivo pa hende mohe cu a bira su disipel. (Huan 20:1, 11-13, 16) Y esposanan ta anhela di haya tierno cariño for di nan esposo.
UN EHEMPEL PA ESPOSANAN
10 Un famia ta un organisacion, y pa e funciona bon, e mester tin un cabes. Asta Hesus tin un Persona cu e ta somete su mes na dje como su Cabes. “Dios ta e cabes di Cristo”, mescos cu “e homber ta e cabes di e mohe.” (1 Corintionan 11:3) Hesus su sumision na Dios su autoridad como cabes ta un ehempel excelente, ya cu nos tur tin un cabes cu nos mester somete nos mes na dje.
11 Hombernan imperfecto ta comete eror y hopi bes nan no ta e cabes ideal di un famia. Pues kico un esposa mester haci? E no mester expresa menosprecio pa loke su esposo ta haci ni purba tuma e esposo su autoridad como cabes. Ta bon pa un esposa corda cu den bista di Dios, un actitud of spirito suave y keto ta di gran balor. (1 Pedro 3:4) Door di desplega tal actitud, lo e ripara cu ta bira mas facil pa e demostra sumision cu ta agrada Dios, asta bou di circunstancianan dificil. Ademas, Bijbel ta bisa: “E esposa percura pa e respeta su esposo.” (Efesionan 5:33) Pero kico si e esposo no ta acepta Cristo como su Cabes? Bijbel ta urgi esposanan: “Sea sumiso na boso mes esposonan, pa si algun di nan ta desobedecido na e palabra, nan por wordo gana sin palabra pa medio di e conducta di nan esposanan, ora nan observa boso conducta puro y respetuoso.”—1 Pedro 3:1, 2.
12 Sea cu un esposa su casa ta un creyente of no, e esposa no ta mustrando falta di respet si e expresa cu tacto un opinion cu ta distinto for di esun di e esposo. E esposa su punto di bista podise ta corecto, y henter e famia lo por beneficia si e esposo scuch’e. Aunke Abraham no tawata di acuerdo ora cu su casa, Sara, a recomenda un solucion practico pa un cierto problema familiar, Dios a bisa Abraham: “Scuch’e.” (Genesis 21:9-12) Claro cu ora un esposo tuma un decision final riba un asunto cu no ta na conflicto cu e lei di Dios, e esposa ta mustra su sumision door di apoya e decision.—Echonan 5:29; Efesionan 5:24.
13 Un esposa por cumpli den hopi manera cu su papel di cuida e famia. Por ehempel, Bijbel ta mustra cu mohenan casa mester ‘stima nan esposo, stima nan yiunan, ta huicioso, puro, bon ama di cas, cariñoso, siendo sumiso na nan mes esposo.’ (Tito 2:4, 5) Un esposa y mama cu ta actua den e manera aki lo gana e amor y respet duradero di su famia. (Proverbionan 31:10, 28) Sinembargo, como cu matrimonio ta un union di dos persona imperfecto, tin algun circunstancia extremo cu por resulta den separacion of divorcio. Bijbel ta permiti separacion bou di cierto circunstancia. Sinembargo, separacion ta un asunto serio, pasobra Bijbel ta conseha: “E esposa no mester bai laga su esposo…[y] e esposo no mester manda su esposa bai.” (1 Corintionan 7:10, 11) Anto e unico base biblico pa divorcio ta si un di e casanan comete inmoralidad sexual.—Mateo 19:9.
UN EHEMPEL PERFECTO PA MAYORNAN
14 Hesus a pone un ehempel perfecto pa mayornan den e manera cu el a trata mucha. Ora cu otro hende a purba stroba mucha chikito di acerca Hesus, el a bisa: “Laga e muchanan bin serca mi; no stroba nan.” Bijbel ta bisa cu e ora ei el “a tuma nan den su brasa y a bendiciona nan, poniendo su mannan riba nan.” (Marco 10:13-16) Siendo cu Hesus a dedica tempo na mucha chikito, abo lo no tin cu haci mescos cu bo mes yiunan? Yiunan tin mester di hopi di bo tempo, no djis un poco so de bes en cuando. Bo tin cu tuma tempo pa siña nan, pasobra esei ta loke Yehova ta manda mayornan haci.—Deuteronomio 6:4-9.
15 Segun cu e mundo aki ta bira mas y mas malbado, muchanan tin mester di mayornan cu lo proteha nan di hende cu ta trata di perhudica nan, manera esnan cu ta busca mucha pa abusa di nan sexualmente. Considera con Hesus a proteha su disipelnan, cu el a yama cariñosamente “mucha chikitonan.” Hesus a haci un manera pa nan scapa ora cu hende a bin pa arest’e y mirando cu pronto nan lo a mat’e. (Huan 13:33; 18:7-9) Como mayor, bo mester ta alerta pa e intentonan di Diabel pa perhudica bo yiunan chikito. Bo tin cu spierta bo yiunan di antemano.* (1 Pedro 5:8) Nunca prome nan siguridad fisico, spiritual y moral a core tanto peliger.
16 E anochi prome cu Hesus a muri, su disipelnan tawata discuti tocante cua di nan a ser considera esun di mas grandi. En bes di rabia cu nan, Hesus amorosamente a sigui haci un yamada riba nan mediante su palabranan y ehempel. (Lucas 22:24-27; Huan 13:3-8) Si bo ta un mayor, bo por mira con lo bo por imita Hesus su ehempel den e manera cu bo ta corigi bo yiunan? Ta berdad cu mucha tin mester di disiplina, pero mester duna nan esei “na e midi apropiado” y nunca cu rabia. Lo bo no kier papia sin pensa “manera hinca di spada.” (Yeremias 30:11, NW; Proverbionan 12:18) Bo mester duna disiplina di tal manera cu bo yiu despues lo mira con apropiado e disiplina tawata.—Efesionan 6:4; Hebreonan 12:9-11.
UN EHEMPEL PA YIUNAN
17 Yiunan por siña for di Hesus? Si, nan por! Hesus a demostra pa medio di su propio ehempel con yiunan mester obedece nan mayornan. El a bisa: “Mi ta papia…manera e Tata a siña mi.” Anto el a agrega: “Semper mi ta haci e cosnan cu ta agrad’e.” (Huan 8:28, 29) Hesus tawata obediente na su Tata celestial, y Bijbel ta bisa yiunan pa obedece nan mayornan. (Efesionan 6:1-3) Aunke Hesus tawata un mucha perfecto, el a obedece su mayornan humano, Hose y Maria, kendenan tawata imperfecto. Esei sigur a contribui na e felicidad di tur miembro di Hesus su famia!—Lucas 2:4, 5, 51, 52.
18 Acaso yiunan por mira cosnan cu nan por haci pa nan ta mas manera Hesus y asina haci nan mayornan felis? Ta berdad cu tin biaha hobennan ta haya cu ta dificil pa nan obedece nan mayornan, pero esei ta loke Dios kier pa yiu haci. (Proverbionan 1:8; 6:20) Hesus semper a obedece su Tata celestial, asta bou di circunstancia dificil. Un biaha, ora cu Dios su boluntad tawata pa Hesus haci un cos hopi dificil, Hesus a bisa: “Kita e copa aki [un cierto rekisito] for di mi.” Pero toch, Hesus a haci loke Dios a pidie pasobra el a realisa cu su Tata tawata sa kico ta mihor p’e den e situacion ei. (Lucas 22:42) Door di siña ta obediente, yiunan lo haci nan mayornan y nan Tata celestial hopi felis.#—Proverbionan 23:22-25.
19 Diabel a tenta Hesus, y nos por ta sigur cu lo e tenta hobennan tambe pa haci loke ta malo. (Mateo 4:1-10) Satanas e Diabel ta uza presion di otro hoben, locual por ta un cos duro pa resisti. Ta masha importante anto pa yiunan no anda cu hende cu ta haci malo! (1 Corintionan 15:33) Yacob su yiu mohe Dina a anda cu hende cu no tawata adora Yehova, y esaki a hiba na hopi problema. (Genesis 34:1, 2) Pensa con un famia lo sufri si un di su miembronan lo mester hay’e envolvi den inmoralidad sexual!—Proverbionan 17:21, 25.
E YABI PA FELICIDAD DEN FAMIA
20 Ta mas facil pa enfrenta problemanan di famia cu exito ora cu ta aplica conseho di Bijbel. De echo, aplicacion di tal conseho ta e yabi pa felicidad den famia. Pues esposonan, stima boso esposa, y trat’e manera Hesus ta trata su congregacion. Esposanan, somete na e autoridad di boso esposo como e cabes, y sigui e ehempel di e esposa capas describi na Proverbionan 31:10-31. Mayornan, instrui boso yiunan. (Proverbionan 22:6) Tatanan, ‘maneha boso mes cas bon.’ (1 Timoteo 3:4, 5; 5:8) Y yiunan, obedece boso mayornan. (Colosensenan 3:20) Ningun hende den e famia no ta perfecto, pasobra tur ta comete eror. Pesei sea humilde y pidi otro pordon.
21 Bijbel en berdad ta contene un abundancia di conseho y instruccion balioso relaciona cu bida di famia. Ademas, e ta siña nos tocante Dios su mundo nobo y un paradijs riba tera cu lo ta yen di hende felis cu ta adora Yehova. (Revelacion 21:3, 4) Ki un perspectiva maraviyoso tin nos dilanti! Pero for di awor, nos por gosa di un bida di famia felis door di aplica e instruccionnan di Dios cu tin den su Palabra, Bijbel.
LOKE BIJBEL TA SIÑA
- Esposonan tin cu stima nan esposa mescos cu nan mes curpa.—Efesionan 5:25-29.
- Esposanan mester stima nan famia y respeta nan esposo.—Tito 2:4, 5.
- Mayornan tin cu stima nan yiunan, siña nan y proteha nan.—Deuteronomio 6:4-9.
- Yiunan tin cu obedece nan mayornan.—Efesionan 6:1-3.
* Mayornan ta haya yudansa pa proteha nan yiunan den capitulo 32 di e buki Siña for di e Gran Maestro, publica door di Testigonan di Yehova.
# Solamente si un mayor pidi un yiu kibra Dios su lei, lo ta corecto pa e yiu desobedece.—Echonan 5:29.
Pregunta di Estudio
1. Kico ta e yabi pa haya un bida di famia felis?
2. Kico nos mester reconoce pa nos por tin felicidad den famia?
3. Con Bijbel ta describi e comienso di e famia humano, y dicon nos sa cu loke e ta bisa ta berdad?
4. (a) Con cada miembro di famia por contribui na felicidad di e famia? (b) Dicon studia e bida di Hesus ta asina importante pa felicidad di famia?
5, 6. (a) Con e manera cu Hesus ta trata e congregacion ta un ehempel pa esposonan? (b) Kico nos mester haci pa haya pordon di pica?
7. Kico Hesus a tene cuenta cu ne, poniendo ki ehempel pa esposonan?
8. (a) Den ki sentido un esposo “cu ta stima su esposa ta stima su mes”? (b) Kico ser “un carni” ta nifica pa un esposo y su casa?
9. Filipensenan 1:8 (NW) ta menciona ki cualidad di Hesus, y dicon esposonan mester desplega e cualidad aki pa cu nan casa?
10. Con Hesus ta un ehempel pa esposanan?
11. Ki actitud un esposa mester tin pa cu su esposo, y ki efecto e esposa su conducta lo por tin?
12. Dicon no ta malo pa un esposa expresa su opinion cu respet?
13. (a) Kico Tito 2:4 y 5 ta urgi mohenan casa pa haci? (b) Kico Bijbel ta bisa tocante separacion y divorcio?
14. Con Hesus a trata mucha, y kico mucha tin mester di nan mayornan?
15. Kico mayornan por haci pa proteha nan yiunan?
16. Kico mayornan por siña for di e manera cu Hesus a trata cu e imperfeccionnan di su disipelnan?
17. Den ki maneranan Hesus a pone un ehempel perfecto pa yiunan?
18. Dicon Hesus semper a obedece su Tata celestial, y ken ta felis ora cu awe yiunan ta obedece nan mayornan?
19. (a) Con Satanas ta pone tentacion pa yiunan? (b) Ki efecto mal comportacion di yiu por tin riba mayornan?
20. Pa gosa di un bida di famia felis, kico cada miembro tin cu haci?
21. Ki perspectiva maraviyoso tin nos dilanti, y con nos por gosa for di awor di un bida di famia felis?


text:
Dos hende a hoga na Sürnam
PARAMARIBO/Sürnam – Ayera tabata tin dos kaso diferente di persona ku a hoga na Sürnam, asina Kuerpo Polisial di Sürnam a mèldu riba nan wepsait.
Polis na Brokopondo a splika ku un hòmber a disparsé den Surinamerivier alrededor di 11:30, ...
25 aña di aksidente SLM ainda grabá den mente
PARAMARIBO/Sürnam – Pa hopi surinameño 7 di yüni ainda ta grabá den nan mente. Esaki ta e dia ku un DC-8 di e kompania di aviashon Surinaamse Luchtvaart Maarschappij (SLM) a kai, nèt promé ku e yega e pista di aterisahe na e aeropuerto di S...
Eks presidente guatemalteko Alfonso Portillo será na Merka
NEW YORK/Merka – Un korte na New York a sentensiá eks presidente di Guatemala Alfonso Portillo ku sinku aña i 10 luna di prizon pa tuma soborno for di Taiwan.
A ekstraditá Portillo pa Merka aña pasá, i a diktá ku e mester paga un but di 2....
Artista Brazilero ku promé imáhen ‘viral’ pa Mundial
SAO PAULO/Brazil - E artista brazilero Paulo Ito a pinta un imáhen riba portanan di un skol den e distrikto Pompeia na Sao Paulo, ku a bira un hit riba Internet. E imáhen ta di un mucha ku ta yora di hamber ku no tin nada di kome, pero si, e tin ...
Repúblika Dominikana ta pasa lei pa legalisá imigrante
SANTO DOMINGO/Repúblika Dominikana - Senado dominikano a aprobá un lei ku lo duna yunan di imigrantenan nase na Repúblika Dominikana nashonalidat dominikano. Presidente Danilo Medina a proponé e lei despues ku korte supremo a dikta aña pasá k...
Kuba ta blòkia korant online
HAVANA/Cuba - Gobièrnu kubano a blòkia e korant 'online' di 'blogger' disidente Yoani Sanchez, kuater ora despues ku el a bai 'live'. Bishitante di e wepsait 14ymedio.com a keda dirigí na un otro wepsait ku ta akusá Sanchez di tin interesnan po...
Na Bermuda Promé Minister ta tuma retiro pa ‘Jetgate’
HAMILTON/Bermuda – Promé Minister di Bermuda Craig Cannonier a tuma retiro djaluna anochi komo ku e kontroversia di 'Jetgate' a kousa hopi problema pa e partido na mando One Bermuda Alliance (OBA). Gobernador di Bermuda a pidi Michael Dunkley, e...
Disidente kubano ta lansa korant digital
HAVANA/Cuba - Blogger kubano Yoani Sanchez ta bai lansa un korant online ku notisia diario di e pais komunista. Sanchez a indiká ku e website no ta un plataforma kontra gobièrnu kubano, pero e ophetivo ta pa duna informashon esensial na kubanonan....
Polis na Brazil ta bolbe wèlga
RIO DE JANEIRO/Brazil - Polis sivil ta na wèlga na Brasil i e torneo pa Kopa Mundial di futbòl ta kuminsá 12 di yüni awor. Pero outoridatnan na Brazil ta indiká ku e akshon lo no tin konsekuensha grave komo ku ta polis sivil ta úniko ku ta d...
Piraña ta morde mucha na Sürnam
PARAMARIBO/Sürnam – Un mucha di ocho aña ku a sufri morde di un piraña na Sürnam ta rekuperando di su heridanan. Adjai Rambhadjan tabata di vakashon ku su kasa i yunan ora ku su yu muhé ku tabata kant’i awa a kuminsá grita.
Despues k...


text:
Bonbini na Wikipedia
E ensiklopedia liber!
Tur hende por yuda konstruí e promé ensiklopedia na Papiamentu.
E Wikipedia na papiamentu a habri na aña 2006 i awor tin 1,371 artíkulo.
Wikipedia ta un proyecto colaborativo cu un comunidad mundial. E tin e meta pa traha un enciclopedia, den tur idioma, riba internet.
E proyecto aki ta habri, esey ta nifica cu tur hende por coopera of edita articulo na e proyecto aki. Aworaki ta busca hende cu den nan tempo liber por traha articulo y asina contribui na e Wikipedia na Papiamento. Tambe bo por traduci un articulo for di un otro idioma pa e Wikipedia na Papiamento.
E Wikipedia na Papiamento ta oficial for di 26 di maart 2006.
Wikipedia ta un proyekto komunitario ku un sosiedat internashonal. E tin e meta pa ehekuta un ensiklopedia, multilingual riba internèt.
E proyekto akí ta públiko, esei ta signifiká ku tur persona por kontribuí na e proyekto akí. Aktualmente ta ser buská hende ku den nan tempu liber por traha artíkulo i asina kontribuí na e Wikipedia na papiamentu. Tambe por tradusí artíkulo for di un otro idioma den wikipedia na papiamentu.
E Wikipedia na papiamentu ta ofishal desde 26 di mart 2006.
Preguntanan hasi frekuentemente
Di tur un tiki
Miembronan
Hasi pregunta na:
Kategorianan popular
Notisia
- Eskritor colombiano, Gabriel García Márquez, a fayasé na edad di 87 aña.
- E Weganan Olympiko di winter 2014 lo kuminsa na Sochi, Rusia dia 7 di februari proksimo.
- E ekipo Jamaikino di bobsleigh a logra klasifika pa weganan Olympiko.
- Kòrsou ta kuminsa husa e TLD .cw komo e kodigo di pais offisial.
- Dia 10 di oktober 2010 Korsou i Sint Maarten a bira un pais autonomo den Reino Hulandes.
Bo tabata sa ku...
- ...un tempu tabata konsidera Latin e idioma pa skirbi tratadonan sientifiko?
- ...e hòmber ku a diseña e museo di Abraham Lincoln a yeg'i traha Walt Disney Company?
- ... ku Pepsi tawata trahá pa yuda baha digestion y pa duna energia?
- ...antes hungamento di sam tabata un forma di spar hopi plaka practiká pa hende pober haña plaka será pa hasi kos pendiente, p.e., ora un yu ta risibi i/of pa mantenshon di kas?
- ... e palabra 'ok' ta un abreviashon skondí pa 'ol korrect <= all correct'?
- ... e rumannan Orville y Wilbur Wright ta e prome hendenan ku a bula un oroplano motorisá i kontrolabel?
Artíkulo nobo
Artíkulo mas kompleto
Papiamentu òf Papiamento? No ta mesun cos. Ta un idioma ku dos ortografia (dos sistema di skibimentu: Papiamento di Aruba i Papiamentu di Kòrsou i Boneiru). Den Wikipedia nos mester kooperá! Si bo traha un artíkulo nobo, usa bo mes ortografia. Por fabor no kambia e ortografia di teksto eksistente. (For di kuminsamentu, e menú i kategoria di Wikipedia ta na papiamentu.)
Famia di proyektonanEdit
Meta-Wikipedia | Wikitonary | Wikibooks | Wikinews | Wikiquote | Wikisource | Commons | Wikivoyage
Bo por buska Wikipedia na otro idiomanan den Wikipedia portal.


text:
Fecha di nacimento: 17 November 1972
Regio: Noord
Area: Economia, Justicia
Mi profesion ta hurista y for di anja 2002 mi ta den servicio di Gobierno di Aruba. Mi ta activo tambe riba e tereno social, como miembro di un club di servicio, dunando un man na esnan cu tin mas mester di dje. Mi a drenta politica na juli 2009 y a participa na eleccion pa promer biaha dia 25 september 2009 caminda mi a logra haya 588 voto.
"MEP ta un partido social democrata cu tin como puntonan cardinal promove y mantene un bida digno pa e Pueblo di Aruba. Mi a drenta politica pa cristalisa y mantene e siguiente puntonan: promove cresemento sustenibel di nos economia cu ta crea cuponan di trabou di nivel halto riba un termino largo, zorg pa un nivel halto di enseñansa den tur sentido, hisa y mantene e calidad di bida di esnan mas vulnerabel den nos comunidad, mantene y salvaguardia nos derechonan adkiri den Reino, zorg pa e trankilidad y seguridad di e Pueblo di Aruba, busca solucion(nan) pa ofrese y mantene servicio di Utilidad pagabel riba un termino largo pa e ciudadanonan. Por ultimo promove y cuida nos estado di derecho."
MEP ta un partido fuerte cu logronan grandi, positivo y visible pa su Pueblo! Mayoria biaha pasado ta dicta con bo futuro lo ta! Mirando e trayectoria di e partido, e pueblo lo sostene MEP atrobe pa un futuro sigur!


text:
Despues cu aña escolar a habri na un manera masha turbulento pa algun scol secundario, candidata #12 di partido MEP y maestra di scol pa 20 aña caba, a bishita Colegio San Nicolas. El a ser ricibi man habri door di rector Fingal y su team. Señor Fingal a splica na placa chikito con districto di San Nicolas, awe por ta orguyoso di tin su propio scol pa HAVO/VWO cu no ta forma parti di Colegio Arubano mas. E aña aki nan lo tin nan prome grupo di alumnonan cu ta bay haci examen den HAVO 5.
Y cu un resultado di 80% di muchanan cu a bay over aña pasa, compara cu 60% na Colegio Arubano, nos por spera un tremendo trabou di rector Fingal y su team e aña aki. Si no tawata pa Colegio San Nicolas, nos lo tawata tin mas cu 170 mucha ta cana riba caya, pasobra nan diploma di MAVO no a duna nan permiso pa drenta HAVO na Colegio Arubano. Muchanan cu no lo ser registra como drop out, pasobra nan tin un diploma, pero cu no tawata por sigui lucha pa e carera di nan soño.
Gobierno di Mike Eman, no a keda cla cu e presupuesto di 2013 manera stipula, locual ta un sintoma di mal maneho. E Gobierno di Mike Mega Debe Eman a entrega e presupuesto pa 2013 asina laat, cu no a resta placa na tempo pa e scolnan pa por cumppra material nobo. Ta na januari caba scolnan ta cuminsa prepara pa e siguiente aña escolar. Presupuesto di 2013 e ser entrega den e di dos kwartaal di 2013.
Esaki tawata tin como consecuencia cu na un scol manera Colegio San Nicolas, mester a busca un solucion pa e falta di mesa y stoel. Locual nan a logra di soluciona debidamente. E alumnonan ta contento, pero varios mayor a keha tocante di e situacion aki. Probablemente e vision di un Aruba di 5 strea, lo no ta conta pa tur hende ni den tur area di nos comunidad?
Nan no por a paga pa e boekinan di scol pa nan por a yega prome cu aña escolar cuminsa, pasobra Gobierno di Mike Eman no a haci su trabou. Sinembargo esaki no a stroba Rector Fingal y su team y demas scolnan pa percura pa e aña escolar por a cuminsa na un manera organisa, structura y trankilo. Rector Fingal y su team, no ta laga ningun problema cu nan ta encontra riba nan caminda stroba nan pa por crea un ambiente educativo y ameno pa nan alumnonan. Mi impresion tawata cu aki nos tin un team di docente cu ta traha cu curason pa e alumnonan por haya e miho educacion posibel. Esey ta locual tur mayor ta desea pa su yiu.
Cualkier hoben cu tawata drenta pa puntra algo durante Mireille Sint Jago su bishita tawata demonstra respet y tawata ser trata cu respet. Eynan nos por weita con importante e ta pa duna un bon ehempel na nos hobennan. Bo por a ripara cu e hobennan y e docentnan ta sinti nan mes aprecia y balora. Durante e pauze por a weita un ambiente positivo, hobennan contento. Falta di lugarnan cu ta trece sombra, manera algun palo berde pa sinta bou di dje a haci cu tur alumno ta sinta geprop den cada skina pa sconde pa e solo geel geel cu ta briya na un manera feroz e dianan aki. E ta pon'e mi corda riba e Mainstreet Caya Betico Croes, cu asina hopi palmanan dorna cu bo no por ni wak e caya mes y mi ta puntra mi mes, pakico no a percura pa pone algun palma riba e schoolplein aki? Of enbes di tanto palma, lo por a uza e placa pa cumpra buki, mesa, stoel y airco pa e alumnonan? E MEGA DEBE cu Mike Eman a regala nos tur, no a bay pa tur scol haya nan material pa por funciona manera debe ser.
Cualkier scol cu ta funciona bon, ta logra esaki danki na e boluntad di maestranan y voluntarionan cu ta uza nan propio placa pa limpia y verf nan local y saca copia di buki y cumpra demas material pa scol. Pero tur hende por wak, cu San Nicolas merece miho! Nan merece un edificio nobo, cu tin tur e facilidadnan pa por acomoda e alumnonan y nan maestronan, cu por yuda nos hisa e nivel di enseñansa, door di ofrece tecnicanan moderno. Tempo di Gobernacion di MEP, Colegio San Nicolas y demas scolnan a haya 10 local nobo, pero tambe un sistema di enseñansa modernisa cu e debido materialnan. Gobierno di MEP si a traha na un manera balansa y a duna bloki y buki! Pues a inverti den infrastructura y den contenido di enseñansa pareu.
Mi ta spera cu e 'valse start' cu Colegio Arubano a haya door di Minister Dowers, no lo resulta cu mas hoben ta ser perhudica. E no mester t’ asina cu bo ta un Minister di Enseñansa cu ta percura pa cierto scol so. Scolnan cu ta cay directamente bou di bo departamento DPS of pasobra di un interes personal. E ta un 'brevet van onvermogen' si scolnan no ta ricibi e placa ni materialnan pa haci nan trabou bon of si un directiva di un scol mester bay te na corte pa por garantisa cu su alumnonan por cuminsa cu nan les sin cu nan salud ta ser perhudica. Pa sigura cu e resultadonan na aña 2014, no sali mucho negativo, lo mester aplica e solucionnan cu partido MEP lo trece pa nos enseñansa, cu ta enfoca riba contenido y implementacion di tecnologia avansa pa nos enseñansa.
Mireille Sint Jago, Candidata #12 lo percura pa Ningun Mucha Mas Keda Tras!


text:
Dia 1 di Juli nos ta recorda tres aña cu a lansa e website Enseñansa Aruba | www.ea.aw, un iniciativa di Departamento di Enseñansa Aruba, desaroya cu e intencion pa brinda un punto central di informacion relaciona cu Enseñansa na Aruba.
Despues di tres aña por a tuma nota cu e cantidad di informacion y productonan di servicio publica a crece considerablemente, como tambe e cantidad di bishitante di e website.
Desde su lansamento na 2011, e website durante su prome aña a conoce alrededor di 6 mil usuario nobo kendenan a bishita un promedio di 144 pagina pa dia. Den su di dos aña esaki a crece pa mas di 15 mil usuario y durante e di tres aña pa mas di 22 mil usuario. E promedio di e cantidad di pagina bishita pa dia a subi pa 393.
E gran mayoria di bishita na e website ta bin for di Aruba, sigui pa Hulanda, Corsou y Merca. Pa loke ta edad di e usuarionan, e grupo di mas grandi ta esnan entre 25 y 35 aña, sigui pa e hobennan di entre 18 y 24 aña di edad.
E paginanan mas bishita desde lansamento di e website ta di Landsexamen, Vakantie di Scol, Documento & Publicacion, Structura di Enseñansa na Aruba y Enseñansa Obligatorio.
E articulonan di noticia mas lesa durante e ultimo aña escolar ta di e publicacion di vakantieroosters, aplicacion pa landsexamen y arubalening, publicacion di e ultimo relato estadistico y di e proyecto Maestro di Aña.
E diferente departamento y instancianan cu ta traha riba tereno di enseñansa tambe ta aporta mas y mas cu informacion. Asina entre otro e pagina di Vacatura den enseñansa na Aruba ta keda actualisa regularmente, y ta pertenece na e top 10 paginanan mas bishita riba nos website.
Plan pa mehoracion
Actualmente ta preparando pa durante e siguiente aña escolar introduci un “Document Management System” nobo pa haci e documentonan relata na enseñansa miho accesibel. Tambe ta e intencion pa haci un investigacion bou di e usuarionan pa haya input pa mehoracion di e producto.
Structura di e website
E website Enseñansa Aruba ta contene un alfabet menu caminda por haya un gran cantidad di topico relaciona cu Enseñansa na Aruba, den orden alfabetico. Un lista di topico cu ta keda amplia cada cu ta necesario.
Ademas di esaki den e main menu, por haya informacion general relaciona cu e Organisacion, Maneho y Structura di Enseñansa na Aruba, y por download diferente documento manera entre otro relato anual, rapport, foyeto y formulario for di Documento & Publicacion.
Desde aña 2012 Departamento di Enseñansa Aruba a integra un Noticiero Enseñansa Aruba na e website pa informa esnan cu ta traha den/pa enseñansa di diferente desaroyo riba tereno di Enseñansa na Aruba principalmente.
Pa mas informacion por acudi na nos website Enseñansa Aruba | www.ea.aw y/of sigui nos riba Facebook pa keda na altura di e ultimo informacion.


text:
APENDIX
Kico Seol y Hades Ta?
BIJBEL, den su idiomanan original, ta uza e palabra Hebreo she’óhl y su ekivalente Griego haí·des mas cu 70 biaha. Ambos palabra tin di aber cu morto. Algun traduccion di Bijbel ta traduci nan como “graf”, “fierno” of “buraco.” Sinembargo, den mayoria idioma no tin palabra cu ta transmiti e sentido exacto di e palabranan Hebreo y Griego aki. Pesei tin Bijbel, entre nan Beibel Santu, ta uza e palabranan “Seol” y “Hades.” Kico e palabranan aki realmente ta nifica? Laga nos tuma nota con nan ta ser uza den diferente texto di Bijbel.
Eclesiastes 9:10 ta declara: “No tin ni actividad ni planificacion ni sabiduria den Seol, caminda bo ta bai.” Acaso esaki kiermen cu Seol ta referi na e luga di un graf spesifico of individual? No. Ora Bijbel ta referi na un luga spesifico di entiero, of un graf, e ta uza otro palabranan Hebreo of Griego, no she’óhl ni haí·des. (Genesis 23:7-9; Mateo 28:1) Ademas, Bijbel no ta uza e palabra “Seol” pa un graf caminda nan a dera varios persona hunto, manera un kelder di famia of un graf masal.—Genesis 49:30, 31.
Na ki tipo di luga “Seol” ta referi anto? E Palabra di Dios ta indica cu “Seol” of “Hades” ta referi na mucho mas cu asta un graf masal grandi. Por ehempel, Isaias 5:14 ta remarca cu Seol ta “hancho y a span su boca habri sin midi.” Aunke Seol, na moda di papia, a traga masha hopi hende morto, ta parce cu semper e ta anhela pa haya mas. (Proverbionan 30:15, 16) Distinto for di cualkier luga di entiero literal, cu por carga solamente un cantidad limita di morto, ‘Seol nunca tin basta.’ (Proverbionan 27:20) Es decir, Seol no ta yena nunca. E no tin limite. Pues anto, Seol of Hades no ta un luga literal na un sitio spesifico. Mas bien e ta e graf comun di humanidad, e luga figurativo caminda mayoria hende ta drumi den morto.
Bijbel su siñansa di resureccion ta yuda nos haya un comprondemento mas penetrante di e nificacion di “Seol” y “Hades.” E Palabra di Dios ta asocia Seol y Hades cu e tipo di morto for di cua lo tin un resureccion.* (Job 14:13; Echonan 2:31; Revelacion 20:13) E Palabra di Dios ta mustra tambe cu e mortonan den Seol, of Hades, ta inclui no solamente hende cu a sirbi Yehova sino tambe hopi hende cu no a sirbie. (Genesis 37:35; Salmo 55:15) Pesei Bijbel ta siña cu lo bai tin “un resureccion di tanto e hustonan como e malbadonan.”—Echonan 24:15.
* Na contraste, segun e descripcion di Bijbel, e mortonan cu lo no haya resureccion no ta den Seol of Hades, sino den “Gehena” (traduci den Beibel Santu como “fierno” na Mateo 5:30; 10:28; 23:33). Mescos cu Seol y Hades, Gehena no ta un luga literal.


text:
WILLEMSTAD - Despues di a keda kanselá na dos okashon pa motibu di awaseru, e seri final di beisbòl dòbel A, a kontinuá awe djaluna 04 di novèmber ku e di dos enkuentro den Tio Daou Ballpark entre e ekipo di Wild Cats i e ekipo Sta Maria Pirates.
Awe a toka turno na Sra. Varesa Donker, mama di e pelotero Zaino Everett, pa saka e promé bala di e partido. Sra Varesa ta pèrtenesé na e famia grandi di e ekipo Sta Maria Pirates.
Pa loke ta trata e enkuentro riba su mes, tabata un enkuentro ku sigur e fanátiko di bon beisbòl por a disfrutá di un tremendo partido.
Pa e ekipo di Wild Cats tabata e picher Carol Servania ku a habri e enkuentro, miéntras ku pa Sta Maria tabata Evenon ‘Nene” Martis.
Tabata e ekipo di Wild Cats ku for di den promé inen ta bai ariba 1-0, pero den bòm di promé e ekipo di Sta Maria ta reakshoná mes ora pa anotá 1 kareda i ta empatá e enkuentro.
Den Bòm di 2 inen e ekipo di Sta. Maria ta amplia e skor ku anotashon di 4 pa 1, ora nan ta anota 3 kareda.
Wild Cats di su banda tambe no ta keda ketu i ta anotá 2 kareda den kabes di 3 pa kòrta bentaha miéntras ku Sta Maria ta anotá 1 mas den bòm di 3 pa e skor bira 5 pa 3.
Den Kabes di 4 inen Wild Cats ta bolbe anotá 1 kareda mas i ta hasi e skor 5 pa 4 miéntras Sta maria ta keda en blanko den bòm di 4.
Wild Cats ta sali brabu den kabes di 5 i ta anotá no ménos ku 3 kareda i ta bòltu e skor na su fabor ku anotashon di 7 pa 5.
Den Bom di 7 e ekipo di Sta Maria ta anotá un kareda mas i ta pèrdè un oportunidat klave di empatá i asta bòltu e skor na nan fabor, ora ku Raywendly van Gurp ta poncha ku base yen pa asina sera e inen.
Pero den bòm di ocho e ekipo di Sta Maria ta lanta for di soño ora ku Quincy Ascension ta embasá pa ‘filders Choice’ i despues Johny Gregorius ta konektá un doblete empuhando Quincy Ascension pa empatá e partido, pa despues Djoni Joubert konektá un kuadrangular ku a bula e muraya den lèft, ku ta na un distansha di 370 pia for di plato pa e ekipo tuma bentaha di 10 pa 7.
Den e último turno di Wild Cats na bate, nan no ta logra anotá i e ekipo di Sta Maria di un forma tremendo ta kaba e enkuentro ku un tremendo dòbel play. E ekipo di Sta. Maria ku e viktoria aki ta pika dilanti 2-0 den e seri final.
E di tres enkuentro di e seri final ta tuma lugá mañan djamars 05 di novèmber pa 8′or den Tio Daou Ballpark.
Probabel pichernan pa mañan djamars 05 di novèmber:
Sta Maria lo trese riba montíkulo Rodienne Alberto, miéntras ku Nick Veldkamp lo ta riba montíkulo pa e ekipo di Wild Cats den e di tres enkuentro di e seri final di nos beisbòl dòbel A.
Esaki lo ta tambe otro transmishon di bo deportivo360 i Telecuraçao pa bo disfrutá di kada hugada te den bo kas na kua parti di mundu ku bo por ta.


text: Champ of the Champs 2014 den su di 8 edicion e aña aki ta wordo dedica na dos personahe den deporte. Sr Rogelio Roy Angela kende algun dia atras nos a publica su CV y tambe Sr Antonio Moreno (q.e.p.d). Awe nos lo amplia riba e CV di Antonio Moreno. Antonio Miguel Moreno Belisario a nase 9 di Februari 1973 na Valencia Venezuela. Antonio tabata felismente casa cu Angelica Cesar y ta tata di dos jui Natasha y Natalea. Na aña 1999 Antonio a dicidi di bin biba na Aruba. Antonio na edad di 9 aña a inicia su carera den baseball cu su promer team Los Gabilanes. Antonio a hunga pa diferente equipo te na un edad di 15 aña y despues a sera conosi cu e mundo di softball cual a bira su pasion. Antonio a forma parti di e equipo MAUX cual tabata un team di bisiña unda e tabata biba na Valencia. Na Aruba na aña 2006 Antonio a dicidi di lanta su propio equipo primordialmente despues di e fiebre di World Classic Baseball e aña ey cu a pone tuma e decision aki y asina entre su amigonan DEFENDERS a nase cual nomber ta refleha Antonio su pasion den mundo di auto specialmente e marca Land Rovers. Separa cu Antonio a lanta su propio equipo Antonio a forma parti di diferente otro equipo manera Los Amigos, Kudawecha Indians, Flatsone Universal Trophy (den fastpitch). Su pasion pa softball a crese bira asina grandi unda Antonio a dicidi di sigui subi e trapi y a inscribi su equipo Defenders como miembro di Aruba Softball Bond y a cuminsa competi den fastpitch . Antonio tambe a forma parti di coaching staff den e equipo femenino Tanki Leendert Girls. Antonio desde 2007 momento cu Champ of the Champs a inicia a forma parti di e Torneo actualmente mas grandi den Caribe cu su equipo Defenders. Antonio semper tabata percura pa su equipo ta bon representa y tabata buska averahe di 7 refuerso di Valencia Venezuela pa e torneo aki. Cu e gran amor cu el a desplega pa su equipo Antonio tabata tin e caracter competitivo y semper a presta un bunita nivel den Champ of the Champs. Antonio a competi pa 7 aña consecutivo den Champ of the Champs desde 2007 te cu Champ of the Champs 2013 pues aña pasa. Antonio a inverti y a bringa pa su equipo luci den e torneo aki y mester bisa cu exito cumpliendo cu su deseo dunando semper bon bataya. Antonio Moreno lamentablemente na December 2013 den pleno entrenamento na Malmok a wordo alkansa pa un auto cu resultado fatal. Antonio Moreno un homber cu amor grandi pa su famia y tambe deporte di softball lo sigui guia su equipo awor for di Cielo. Su ruman Nelson Moreno a tuma e timon over e aña aki estrenando como Manager Player di Defenders tanto den Campeonato di fastpitch di Aruba Softball Bond pero tambe den preparacion pa nan di 8 participacion den Champ of the Champs 2014. Champ of the Champs 2014 merecidamente ta wordo dedica na memoria di un di e pioneronan cu a inicia e torneo aki cu e organisacion y un gran homber di famia cu pasion grandi pa e deporte di softball Sr. Antonio Moreno. Aruba Softball Bond, SV Royal Power , Comision Organisador di Champ of the Champs den nomber di henter pueblo deportivo di Aruba ta expresa imenso palabra di gratitud na Sr Antonio Moreno (q.e.p.d) y su familiares pa su dedicasion y aporte na e deporte di Softball. Pabien na tur familiares y cu e bunita recuerdonan cu Antonio a laga atras sa di inspira boso cada un positivamente pa sigui padilanti. Danki Antonio Moreno. Softball lo recordabo pa semper.


text: Diadomingo mainta trempan rond di 6or polis ta bai na altura di Great Rich Bar Restaurant na Paradera caminda lo tin un accidente cu hende herida. Na nan jegada nan ta bin hanja un auto maneha pa un dama cu lo a baha di caminda bay na su man robes y dal ariba un palo di luz., E dama tawata sangra basta na cara mirando cu ela hanja varios corta serio na frenta y wowo. Ambulans tambe ta presenta y ta cuminsa na stabilisa e dama. E dama muy probablemente lo a pega sonjo,tendiendo kiko e tawata jora i bisa na e sitio. Danjo material ta grandi.


text:
WILLEMSTAD – Elroy Harms ta keda straño ku awor sí Humphrey Davelaar ke pa gobièrnu intervení i bai papia ku CADIVI pa yuda Inselair. Segun Harms, tempu di DAE Davelaar tabata totalmente kontra pa gobièrnu hasi esaki i a laga sa e tempu ei ku DAE mes mester resolvé su problemanan.
Esaki ta loke e eks-bosero di trahadónan di DAE a deklará pa Notisia360 komo reakshon riba deklarashonnan hasí pa lider polítiko, Humphrey Davelaar, den un programa ku Partido Nashonal tin na Radio Direct.
Den e edishon di djamars último Davelaar a papia riba e situashon penoso di Inselair i a hasi un yamada urgente na gobièrnu pa bai papia ku Venezuela pa asina Inselair por haña su plakanan di benta ku pa basta luna kaba ta pegá na CADIVI.
Elroy Harms a enfatisá ku e no tin nada kontra pa gobièrnu yuda Inselair i ta aploudí e idea pa yuda e kompania aki rekuperá su sènnan for di CADIVI. Lo ke si Harms ta kuestioná ta e echo ku diripiente awor sí gobièrnu por intervení miéntras ku seis luna pasá sí no tabata ke hasi esaki pa salba DAE i konsekuentemente salbaguardiá kuponan di trabou.


text:
Compas
Compas ta un instrumento di nabegacion pa haya direccion parti nort. E tradicion compas magnetico ta consisti di un magnet colga, cu bo ta hay'e bou di e influencia di magnetico di tera den un cierto direccion, na unda ta bira posibel pa indica e nort magnetico (Nm) y suit magnetico (Sm).
E aplicacion specifico di un compas di magnet ta inclui un gimbal pa uzo den e boto, conoci como compas di barco.
1. Si no ta existente den e lista di vocabulario di Papiamento ta libremente di cambi'e y pone den e otrografia corecto.


text:
Impuesto riba Benta
Impuesto riba Benta (Hulandes: Omzetbelasting - OB) ta un impuesto indirekto. Esaki ta nifiká ku Servisio di Impuesto no ta kobra esaki direktamente serka e kliente, pero e empresario. Pues, e kliente ta paga e OB na e empresario i esaki na su turno ta hiba esaki pa Ontvanger.
Ehèmpel
Señora A ta kumpra un shimis den un pakus. Riba e faktura di señora A tin pará e preis di e shimis (Naf. 100,-) i e OB (Naf. 5,-), kual ta duna un total di Naf. 105,-. Señora A ta paga e montante kompletu di Naf. 105,-. E pakus na su turno ta transferí e OB di Naf. 5,- pa Ontvanger.
OB ta wòrdu rekoudá na Kòrsou segun e sistema akumulativo. Esaki ta nifiká ku kada bia ku un produkto wòrdu bendé òf un servisio wòrdu duná tin ku kobra OB riba esakinan. Na Kòrsou e empresario mester kobra OB. Mester kobra i paga OB ora ta trata di e siguiente asuntunan òf prestashonnan:
- Benta di un produkto
- Un servisio prestá
- Importashon di produkto
Kontenido
Empresario[editá | edit source]
Ora ta trata di OB lokual ta sentral ta e definishon empresario. E definishon aki ta nifiká, ora ta trata di OB: kualke persona ku un negoshi òf ku ta ehersé un funshon independiente. Kual ta nifiká ku tantu un persona natural komo un persona hurídiko por ta un empresario. No ta di importansia si e meta final ta hasi ganashi òf nò.
E definishon aki den mayoria kaso lo no mester ta un problema. Pero den sierto situashonnan por eksistí e insertidumbre di ta trata aki di un empresario òf no. Loke ta konta aki ta, e persona konserní mester ta forma parti den ekonomia òf mihó bisá e interakshon ekonómiko. Ora un persona bende su outo por ehèmpel ku su bisiña, no ta trata akinan di un akto empresarial(Hulandes: ondernemerschap). Mayoria bia mester ta trata aki di un persona natural òf hurídiko ku ta inskribí na Kámara di Komersio.
E lei riba OB no ta tene kuenta ku e forma hurídiko di e empresario. Tur empresario mester kobra i paga OB. Por ta trata aki di un propietario úniko, sosiedat, sosiedat kolektivo, sosiedat komanditario, sosiedat limitá òf un sosiedat anónimo. Un fundashon òf un asosiashon tambe por ser konsiderá un empresario ora ta trata di OB.
Prestashonnan[editá | edit source]
E aktonan ku ta importante ora ta trata di OB ta:
- Benta di un produkto
- Un servisio prestá
- Importashon di produkto
E aktonan aki di un empresario ta wòrdu yamá prestashon.
Benta di un produkto[editá | edit source]
E aktonan ku ta kai bou di benta di produkto ta:
- Traspaso di un produkto dor di un akuerdo
- Entrega di produkto dor di un akuerdo di kompra a plaso òf lis finansiero
- Traspaso di propietario di un produkto ku ta forma parti di un otro produkto
- Disposishon di merkansia pa otro fin ku no ta fin komersial
- Disposishon di produktonan ku fin komersial pa uso den e kompania
E lugá di benta ta esun kaminda e empresario ta situá òf biba.
Servisio prestá[editá | edit source]
Ta papia di servisio prestá na momentu ku empresario duna un servisio kontra pago. E término servisio den e kaso aki ta hopi amplio. Un barbero ta duna un servisio, pero tambe un akountent, hürdó, un abogado òf un asesor. Otro ehèmpelnan di servisio ta:
- Hür di un propiedat inmóbil
- Seramentu di un seguro
- Pintamentu di un kas
- Reparashon di un outo
Pa kobra impuesto riba servisio prestá ta konta aki tambe ku e lugá kaminda e servisio a wòrdu prestá mester ta kaminda e empresario ta biba òf ta situá.
Importashon di produkto[editá | edit source]
Na momentu ku produktonan wòrdu importá tambe mester paga OB. No ta importá aki si ta trata di un persona partikular òf un empresario.
Ehèmpel
Señora M a kumpra un outo na Miami. Ora outo yega Kòrsou Señora M ta bai saka e outo. E tin ku hasi deklarashon di e outo na Duana i paga e montante di belasting riba importashon i tambe OB.
Pa empresarionan ku ta importá merkansia tin un areglo eksepshonal. Merkansia ta produktonan ku ta destiná pa wòrdu bendé. E areglo yama derechi di deskuento: e OB ku e empresario paga serka Duana na importashon por wòrdu deskontá for di OB ku e empresario tin transferí ku e la haña dor di benta di produkto na kliente. Pa hasi uso di e derechi aki, e empresario mester pidi un disposishon serka Inspekshon di Impuesto.
Banda di esaki ta eksistí e posibilidat pa kualifiká pa un dispensashon pa paga OB na importashon. Pa esaki mester di un disposishon di Duana.
Tarifa[editá | edit source]
E tarifa di OB na Kòrsou ta 5%. Esaki ta konta pa tur prestashon, ku eksepshon di seguro kual ta 6%.


text:
Riba dia nacional di enseñansa
Sin duda e tarea di mas importante di Gobierno ta pa percura pa educacion di su comunidad. Sin enseñansa, un sociedad no por existi. Nos ta para keto riba dia 1 di juli, dia Nacional di Enseñansa pa celebra y reflexiona riba e balor di enseñansa aki na Aruba.
“Educacion ta loke ta duna nos e habilidad di rasona, pensa mas profundo posibel riba cualkier tema, y ta ilumina mentenan pa loke ta posibel den nos mundo. Educacion ta e formula mas perfecto pa soluciona y hasta evita problemanan den un sociedad”, asina Minister Michelle Hooyboer-Winklaar, encarga cu maneho di enseñansa riba nos isla a enfatisa. Aruba, como un isla chikito y cu recursonan natural limita, ta depende riba e recurso di mas balor: Capital Humano. Pa sigui desaroya esaki, educacion ta sumamente crucial y importante.
“Sistemanan di enseñansa mester ta dinamico y habri pa adaptacion, reflehando cambionan den nos sociedad y mundo henter. Cualkier cambio cu wordo haci awe, lo wordo sinti riba un termino largo. Nos por mira esaki como inversionnan cu mester di tempo pa traha optimal”, di acuerdo cu e mandatario.
“Mi tarea como Minister di Enseñansa ta pa guia e proceso aki, buscando e areanan cu mester di cambio grandi y chikito, y sigura cu e cambionan wordo implementa, y haci uzo di indicadornan pa midi efectividad di nos sistema di enseñansa”, segun Minister Michelle Hooyboer-Winklaar.
Educacion di nos muchanan y hobennan, presentando mas oportunidad posibel den enseñansa pa nan, encurashando nan pa bay mas leu posibel, lo determina e futuro di nos pais.
“Mi ta tuma e oportunidad di gradici tur esunnan cu ta aporta na nos Enseñansa y tin e compromiso pa haci’e un sistema cu ta efectivo y exitoso”, asina e mandatarui a finalisa bisando.


text:
Asunto
- Home
- Tópiko
- Antia Hulandes i Aruba
- Relashonnan estatal nobo den Reino
- Boneiru, Statia i Saba
Relashonnan estatal nobo den Reino
Kontenido di página: Boneiru, Statia i Saba
Subtitel: e islanan BES
E islanan Boneiru, Statia i Saba ta forma huntu e islanan BES. Den kuadro di e relashon di struktura estatal nobo e islanan lo bira parti di Hulanda. Nan ta haña e status di “munisipio ekstraordinario”.
Sentro di Servisio Regional
Pa e ehekushon di e tareanan ku Hulanda ta enkargá su mes kuné pa Boneiru, Saba ku Statia a instituí un Sentro di Servisio Regional (SSR) komun ku un ofisina na kada un di e islanan. Servisionan ehekutivo manera inspekshon, servisio di impuesto i dunamentu di pèrmit ta traha huntu den e ofisina akí. Pa esaki tin na 2009 1 mion euro i na 2010 2 mion euro disponibel.
E ofisina di SSR tin e propósito pa informá e poblashon di e posishon nobo di e islanan BES komo munisipio ekstraordinario di Hulanda i pa ehekutá tur e tareanan ku ta realisá na e islanan konserní na benefisio di e ministerionan di Hulanda.
Meta ta pa mehorá enseñansa, seguridat, salubridat públiko i infrastruktura di e islanan, anto esaki riba término kòrtiku kaba. Despues di e fecha di transishon lo kombiná un gran parti di e maneho di ehekushon di Hulanda na benefisio di e islanan BES den e sentro akí.


text:
Minister Plasterk ta manda Gabinete Eman purba su suerte riba mercado internacional. Mientras cu na Aruba Gabinete Eman kier desvia atencion di e MEGADEBE cu a wordo traha den e ultimo 4 aña, na Hulanda e confiansa den Gabinete Eman ta bay perdi debi na e MEGADEBE di Gabinete Eman. For di e contestanan di Minister Plasterk di Asunto di Reino na e parlamentario Hulandes Bosman ta bira bisto cu Hulanda no ta bay yuda Aruba cu prestamo y ta manda Gabinete Eman purba su suerte riba mercado internacional.
E rapport di Fondo Monetario Internacional (IMF) a habri wowo di hopi hende na Aruba y tambe na Hulanda. Asina nos por mira con na Hulanda, e parlamentario Bosman dia 27 di augustus a manda un serie di pregunta na Minister Plasterk di Asunto di Reino pa asina cuestiona e situacion financiero y economico di Aruba. E parlamentario a cuestiona dicon Gabinete Eman a laga e buraco den nos finanzas publico, e deficit, bira asina grandi. Tambe a cuestiona e hecho cu un MEGADEBE a wordo crea. Finalmente e parlamentario a puntra con Aruba lo bay drecha e situacion financiero.
Den su contesta Minister Plasterk a indica di ta conciente cu e buraco di nos finanzas publico a bira grandisimo na 8,5% di nos GDP, cual ta equivalente na 442.000.000 florin. E Minister a mustra tambe riba e crecimento di debe na man di Gabinete Eman for di 55,9% di GDP na 2010, pa 61,2% na 2011 y 67% na 2012. Pa 2013 segun calculo di IMF e debe ta yega 72,3%. Locual ta significa cu di cada florin, 72 cent ta bay pa paga debe di Gobierno y Pueblo ta keda cu 28 cent den su cartera.
Hulanda ta basta preocupa pa e situacion financiero di nos Pais. Minister Plasterk a indica den su contesta cu aunke cu finanzas publico ta un asunto interno di nos Pais, asina mes Minister President Rutte den su bishita na Aruba a haye ta expresa su preocupacion pa e situacion financiero di nos Pais na man di Gabinete Eman. Asina ta bira bisto cu e confiansa den Gabinete Eman no tey mas debi na e MEGADEBE.
Finalmente for di e contestanan di Minister Plasterk ta bira bisto cu Hulanda no ta bay yuda Aruba cu e prestamo pa drecha e situacion financiero di nos Pais y ta manda Gabinete Eman pa bay purba su suerte riba mercado internacional pa yega na e fondonan necesario.


text:
Republika Dominikano
E Republika Dominikano (Spaño: República Dominicana), ta un nashon riba e isla di Hispañola, parti di e arkipielago di e antianan grandi den e region karibe. E parti west di e isla ta okupá pa e pais di Haiti, hasiendo Hispañola un di e uniko dos islanan den karibe ku ta wordu parti ku entre dos pais. Komo na poblashon i grandura, e Rebublika Dominikano ta e pais di dos mas grandi den Karibe (Despues di Cuba), ku 48,442 kilometro kwadrado anto un poblashon estima di 10 míon hende.


text:
Savaneta
Savaneta ta un bario chikito na Aruba. Te fin di siglo 18 Savaneta tabata e centro di directiva di e commandeurnan y tabata wordo considera como e capital di Aruba. Na aña 1970, Saventa tabata e ciudad principal parti zuid di Aruba, pero Oranjestad tabata mas accesibel pa e botonan y a bira e capital nobo di Aruba. Den e bario tin un kazerne di e Marino Reino Hulandes, na unda ta staciona un destacamento di Korps Mareniers.
This is an excerpt from the article Savaneta from the Wikipedia free encyclopedia. A list of authors is available at Wikipedia.
Other languages


text:
Elemento kímiko
Un elemento kímiko ta un substansia kemikal puro konsitiendo di un typo di atóm distingi dor di su number atomiko, ku ta e number to protonan den su nucleo. Un par di elementonan komun ta heru, koper, plata, oro, hidrogeno, karbon, nitrogeno, anto oksigeno. Tur materia kimiko ta traha di e elemento aki. Otro di hidrogeno i helium den e universo, ku ta kere ku a wordu traha dor di e Big Bang, mayoria elementonan ta keré ku a wordu traha dor di prosesonan mas despues.
This is an excerpt from the article Elemento kímiko from the Wikipedia free encyclopedia. A list of authors is available at Wikipedia.


text:
Skoutismo
Skoutismo, tambe konosí komo Movementu di Skout, ta un movementu hubenil ku e opgetivo indiká pa yuda hobennan den nan desaroyo mental, físiko i spiritual. Asina nan por hunga un papel konstruktivo den komunidat.
Skoutismo a kuminsá na aña 1907 na momentu ku Robert Baden-Powell a tene e promé kampamentu riba e Isla Brownsea na Inglatera. Baden-Powell a skibi e prinsipionan di skoutismo den un buki yamá “Skoutismo pa mucha hòmber”(Londres 1908), basá riba su bukinan anterior di militar, ku influensha i sosten di Frederick Russell Burnham(hefe di skoutnan na Áfrika Britániko), Ernest Thompson Seton di indjannan di orientashon, William Alexander Smith di brigada di Mucha hòmber i su publikadó Pearson.
E movementu ta traha ku método di skoutismo, esta un programa di edukashon informal, ku énfasis riba aktividatnan práktiko den airu liber, inkluyendo kampamentu, aktividatnan pa orientá, aktividatnan akuátiko, haikmentu, “backpacking”, i deporte. Otro karakterístika di e movementu mundialmente, ta e ünifòrm di skoutismo. E ünifòrm tin e meta pa tapa tur diferensia sosial den un pais i trese sierto igualdat ku un dashi(un paña lorá rondó di garganta) i un sombré. Banda di e insiña ku un leli komo símbolo ariba, por pone diferente otro insiñanan riba e ünifòrm.
Skoutismo a kuminsá na aña 1907 na momentu ku Robert Baden-Powell a tene e promé kampamentu riba e Isla Brownsea na Inglatera. Baden-Powell a skibi e prinsipionan di skoutismo den un buki yamá “Skoutismo pa mucha hòmber”(Londres 1908), basá riba su bukinan anterior di militar, ku influensha i sosten di Frederick Russell Burnham(hefe di skoutnan na Áfrika Britániko), Ernest Thompson Seton di indjannan di orientashon, William Alexander Smith di brigada di Mucha hòmber i su publikadó Pearson.
E movementu ta traha ku método di skoutismo, esta un programa di edukashon informal, ku énfasis riba aktividatnan práktiko den airu liber, inkluyendo kampamentu, aktividatnan pa orientá, aktividatnan akuátiko, haikmentu, “backpacking”, i deporte. Otro karakterístika di e movementu mundialmente, ta e ünifòrm di skoutismo. E ünifòrm tin e meta pa tapa tur diferensia sosial den un pais i trese sierto igualdat ku un dashi(un paña lorá rondó di garganta) i un sombré. Banda di e insiña ku un leli komo símbolo ariba, por pone diferente otro insiñanan riba e ünifòrm.
This is an excerpt from the article Skoutismo from the Wikipedia free encyclopedia. A list of authors is available at Wikipedia.


text:
Beryllio
Beryllio ta un Elemento kímiko ku e symbolo Be anto e number atomiko number 4.
Un elemento divalente, beryllio ta haña naturalmente solamente ora e ta kombina ku otro mineralnan. Notamblemente piedranan di balor ku ta kontene beryl (aquamarine, emrald) anto chrysoberyl. E elemento liber aki tin un metal alkalino kolo heru-gris, fuerte, e no ta pisa hopi anto e ta kibra fasil. E ta primeramente husá komo durifikashon di alloynan.
Un elemento divalente, beryllio ta haña naturalmente solamente ora e ta kombina ku otro mineralnan. Notamblemente piedranan di balor ku ta kontene beryl (aquamarine, emrald) anto chrysoberyl. E elemento liber aki tin un metal alkalino kolo heru-gris, fuerte, e no ta pisa hopi anto e ta kibra fasil. E ta primeramente husá komo durifikashon di alloynan.
This is an excerpt from the article Beryllio from the Wikipedia free encyclopedia. A list of authors is available at Wikipedia.


text:
Horcan Alex
Tormenta tropikal Alex a krese i bira su mes den e prome horcan di e añ'aki. E tin forsa di kategoria 1 y ta situa den golf di Mexico i ta moviendo den direkshon suit. E ta perkurando pa bientonan di 75 miya pa ora y tabata situa na 225 miya suit-west di Brownsville, Texas. E ta moviendo riba un velocidad di 9 miya pa ora y ta pronostika cu e lo alkansa nort-oost Mexico y suit di Texas djaranson anochi.
A emiti un "Hurricane Warning" pa e costa di Texas for di Baffin Bay te ku Rio Grande, inkluyendo kosta di Mexico te na La Cruz. A emiti un "Tropical Storm Warning" pa Cabo Rojo. Desde djadomingo Mexico a opta pa laga sera su wafnan Dos Bocas y Cayo Arcas situa den Golf di Mexico, den e dos wafnan aki Mexico ta maneha 80% di tur eksportashon di petroli di e pais. Varios kompania grandi cu tin e plataformanan di bora petroli den Golf di Mexico a evakua nan hende of a para produkshon debi na Alex.
E temporada di horcan ta kuminsa desde 1 di yuni te cu 30 di november. E añ'aki e pronostikonan ta bisa cu e temporada lo ta uno masha aktivo. Horcannan ta nanse debi na temperatura kayente di awa, y como cu e temperatura di laman den e parti tropical di Oceano Atlantico ta mas cayente cu normal, ta spera ku esaki lo ta ideal pa formashon di sistemanan klimatologiko.
A emiti un "Hurricane Warning" pa e costa di Texas for di Baffin Bay te ku Rio Grande, inkluyendo kosta di Mexico te na La Cruz. A emiti un "Tropical Storm Warning" pa Cabo Rojo. Desde djadomingo Mexico a opta pa laga sera su wafnan Dos Bocas y Cayo Arcas situa den Golf di Mexico, den e dos wafnan aki Mexico ta maneha 80% di tur eksportashon di petroli di e pais. Varios kompania grandi cu tin e plataformanan di bora petroli den Golf di Mexico a evakua nan hende of a para produkshon debi na Alex.
E temporada di horcan ta kuminsa desde 1 di yuni te cu 30 di november. E añ'aki e pronostikonan ta bisa cu e temporada lo ta uno masha aktivo. Horcannan ta nanse debi na temperatura kayente di awa, y como cu e temperatura di laman den e parti tropical di Oceano Atlantico ta mas cayente cu normal, ta spera ku esaki lo ta ideal pa formashon di sistemanan klimatologiko.
This is an excerpt from the article Horcan Alex from the Wikipedia free encyclopedia. A list of authors is available at Wikipedia.
Other languages


text:
WILLEMSTAD – E atentadonan diario kontra nos moral públiko di parti di esnan ku nos a kere sa mihó, ta kousando konsternashon i tenshon haltu den e basenan, ku ya no ta sólido mas, di nos pais. Hopi di esnan ku mester para firme i desididu pa enfrentá e teroristanan kobarde, miedoso i estúpido, ta dobla, tembla, tambaliá i spanta, ora nan tende e gritunan terorista, rasista i anti demokrátiko di un grupitu abiertamente identifiká den nan negoshi di bientu i kosecha putri.
Nos institushonnan demokrátiko tin vários dékada kaba den un spiral di konfushon, en medio di nan propio falta generalisá di outoridat i hasta den kasonan spesífiko, di outoridat moral sufisiente, pa enfrentá e retonan ku nos sosiedat moderno ta eksihí di tantu nan komo nos komo siudadanonan, pa para firme pa demokrasia.
Atakenan dirigí riba e.o. Hulanda i hulandesnan, Banko Sentral i su presidente, poder hudisial su kuerpo di empleadonan, no ta nada mas ku algun síntoma di un enfermedat kronikamente desaroyá den seno di un grupito di malechor ku, mal probechando e situashonnan di tenshon soshal ku nos pais a bin ta eksperensha e último dékadanan, ta plamando nan vírus den tur skina.
No ta respetá nos balornan komo kristiannan, ta invitá pueblo pa kibra ku tur regla, pa nan i nan kompinchinan saka bentaha for di un realidat destiná (si nos no hasi algu rápido), na káos.
E grupo di malbadonan ta opteniendo resultadonan sirkunstanshal na nan fabor. E spiritu di teror kada dia ta hañando mas aktor i víktima, miéntras ku e kandalnan di nos reserva moral masha dia ta kibra, en medio di un proseso peligroso di kompra i benta di prinsipio.
Kada dia ku pasa e profetanan di káos ta logra kumpra prinsipio i moral di un grupo kada dias mas amplio di esnan ku lo mester tabata forma parti di nos vanguardia moral.
Si estando den oposishon mes nan ta logra avansá ku pasonan gigantesko, kua lo tabata e koyuntura si e gobièrnu ehekutivo aktual lo tabata di nan signatura.
Esnan ku no ke wak no wak, pero esei si. No bin yora malai mayan ku Dios ke. Nos ta ante gestashon, formashon i desaroyo di un grupo di siudadanonan sumamente peligroso ku a penetrá tur kaminda i ku ta dispuesto na loke sea pa logra nan ophetivo. E ‘sustansha’ plaka no ta un opstákulo ‘at all’ pa nan i lamentablemente ta e ‘remedi’ ku hopi hende den posishon tantu general, medio i haltu ta gusta.
Kos di mundu ta atraé i vense esnan suak i burachi pa poder.
Sin Dios, ta imposibel libra un bataya serio i derota nan.